APFEL ARENA

Dječja predstava Pingvin u Hrvatskoj
2025-02-24 16:00 (Europe/Zagreb) | Apfel Arena, Put Volicije 5, Makarska, Hrvatska
U ponedjeljak 24. veljače u 16:00 sati u će se održati predstava za djecu u organizaciji Turističke zajednice Grada Makarske pod nazivom „Pingvin u Hrvatskoj“. Predstava će djecu upoznati s ljepotama Hrvatske kroz priču o pingvinu koji se susreće sa novim životinjskim prijateljima koji će ga upoznati s ljepotama svoga kraja te mu pomoći u svim zgodama i nezgodama koje mu se događaju za vrijeme boravka u Lijepoj našoj. Djeca su ulaznice već dobila u osnovnim školama i vrtićima u Makarskoj.

Super spori, super moćni - SINK
2025-02-23 17:00
1h 30m – AU
Pripremite se za nezaboravno putovanje u svijet prepun avantura i smijeha!
Od autora filma „Banda čupavih repova” dolazi epska avantura obitelji ljenivaca koji kuhaju brže nego što mislite.
Nakon što velika oluja uništi njihov dom, ljenivica Laura i njezina šarolika obitelj sele se u veliki grad u svom starom, zahrđalom kamionu za hranu, sanjajući o uspjehu u poslovnom svijetu. Njihova nevjerojatna kuhinja brzo privuče pažnju domišljate gepardice po imenu Dotti, koja odlučno želi spasiti svoj propali lanac brze hrane. Bitka između dvije kuharske ekipe počinje, a pred obitelji ljenivaca stoji prava kuhinjska pustolovina, puna iznenađenja, smijeha i nezaboravnih okusa!

Ulaznice su dostupne u prodaji na info pultu i online putem Kino Mediteran Makarska.

Sjeme svete smokve
2025-02-22 19:00
2h 47m – FR, DE
Hvaljeni triler nominiran za Oscara za najbolji međunarodni film ovjenčan je i na posljednjem Cannesu s čak 5 nagrada, uključujući posebnu nagradu žirija, nagradu FIPRESCI i nagradu ekumenskog žirija.
Iranska obitelj gurnuta je pod svjetla javnosti nakon što “glava obitelji” Iman dobije posao istražnog suca u Teheranu. Dok se politički nemiri šire gradom, Iman shvaća da je njegov posao opasniji nego što je mislio te ga obuzima sve veća paranoja i nepovjerenje – čak i kad su u pitanju njegova supruga i kćerke.
Mohammad Rasoulof iranski je redatelj progonjen od strane režima na vlasti, osuđen na zatvor, bičevanje, oduzimanje imovine i novčanu kaznu te mu je zabranjen izlazak iz zemlje. Ipak je uoči svjetske premijere filma u Cannesu uspio pobjeći iz zemlje, zajedno s još nekoliko članova ekipe. Film je u potpunosti snimljen u tajnosti, a u film su integrirane stvarne snimke prosvjeda u Iranu održanih 2022. godine, poslije smrti 22-godišnje Mashe Amini u teheranskom pritvoru nakon što je optužena za nenošenje hidžaba.

Ulaznice su dostupne u prodaji na info pultu i online putem Kino Mediteran Makarska.

ANTE TRAVIZI Nit' ora nit' kopa Standup comedy show
2025-02-21 20:00
Na prvu djeluje simpatičan i zabavan, a na drugu upravo suprotno. Pije espresso i kratkih je živaca. Ima „blagi“ poremećaj pažnje. Nepredvidljiv u svakom pogledu. Čak i sebe iznenadi. Vječni student ekonomije koji je nakon samo 8 godina shvatio da to ipak nije za njega. Radio je u turizmu kao svaki pošteni Dalmatinac. Ima problem s autoritetom te je shvatio da se mora baviti stand-upom jer barem neće imat šefa poviše sebe.
Hrana mu je najdraža tema razgovora i oko hrane je spreman posvađat se s bilo kim, čak i s vašom bakom ako je uvjeren da ima bolji recept. Vjerojatno i ima. Inspiraciju crpi iz svakodnevnog života, ponajviše od obitelji, prijatelja, muško-ženskih odnosa i života. Ima opskurne opservacije i voli uključit publiku u svoj show, ali ne previše, jer ljudi nisu kupili kartu da čuju što Mate iz prvog reda misli o svemu.
Ulaznice su dostupne na Info pultu Apfel Arene po cijeni od 15€.

Kapetan Amerika: Vrli novi svijet
2025-02-20 19:00
2h 15m – US
Novi nastavak Marvelovog serijala “Kapetan Amerika” prvi je u kojem titulu Kapetana Amerike preuzima Sam Wilson, poznatiji kao superheroj Falcon.
Bivši Kapetan Amerika, Steve Rogers, svoju je titulu i legendarni štit ostavio svom prijatelju i pomoćniku Samu Wilsonu. Novopečeni Kapetan Amerika, koji se još uvijek pokušava naviknuti na novu titulu, nakon sastanka s novoizabranim predsjednikom SAD-a (legendarni Harrison Ford) nađe se usred međunarodnog incidenta te mora otkriti uzrok zlokobne globalne zavjere.

Ulaznice su dostupne u prodaji na info pultu i online putem Kino Mediteran Makarska.

Medvjedić Paddington u džungli - SINK
2025-02-16 17:00, 2025-01-26 17:00
1h 46m – UK, FR
Prepun Paddingtonove prepoznatljive kobinacije humora i šarma, novi film prikazuje voljenog medvjedića izgubljenog u džungli u uzbudljivoj pustolovini.
Kada Paddington otkrije da je njegova voljena teta Lucy nestala iz doma za umirovljene medvjede, on i obitelj Brown kreću u divljinu Perua potražiti je, a jedini trag do nje je mjesto označeno na zagonetnoj karti. Odlučan u namjeri da riješi misterij, Paddington kreće u uzbudljivu potragu kroz amazonske prašume kako bi pronašao svoju tetu… a možda otkrije i jedno od najlegendarnijih blaga na svijetu!

Ulaznice su dostupne u prodaji na info pultu i online putem Kino Mediteran Makarska.

Bridget Jones: Luda za njim
2025-02-15 19:00
2h 5m – US
Omiljena Bridget Jones se vraća u novom filmu nakon 9 godina, s novim pustolovinama!
Bridget je sada samohrana majka 9-godišnjeg Billyja i 4-godišnje Mabel te se nalazi u emocionalnom limbu. Pod pritiskom prijatelja i obitelji da krene novim putem prema životu i ljubavi, vraća se na posao i čak iskušava aplikacije za upoznavanje. Ubrzo je počinje proganjati šarmantni mlađi muškarac, suočava se s osudom “savršenih” mama u školi, brine se za Billyja koji se teško nosi s odsutnošću oca, te se upušta u niz nespretnih interakcija sa sinovim učiteljem…

Ulaznice su dostupne u prodaji na info pultu i online putem Kino Mediteran Makarska.

PUNI PANSION
2025-02-14 20:00
Vrckava, energična i urnebesna Katarina Baban uskače u više od 20 uloga u PUNOM PANSIONU, novoj životnoj komediji o vatrenoj sezonki!
Prema motivima velikog broadwayskog hita ‘Fully Committed’ donosimo domaću inačicu predstave koja ostaje u dugom pamćenju i u kojoj se svatko od nas može prepoznati. Otkrijte na što su spremni ‘mali’ ljudi koji na današnjem nemilosrdnom tržištu rada svim snagama nastoje očuvati svoje dostojanstvo i snove. Kakve veze imaju recepcija, vibratori, karmine i začepljen WC saznajte u PUNOM PANSIONU!
Ulaznice su dostupne na Info pultu Apfel Arene po cijeni od 15€.

Women's Cup
2025-02-14 08:00 - 2025-02-16 17:00
Drugi po redu Women’s Cup održat će se u Apfel Areni od 14. do 16. siječnja. Turnir nogometa za djevojčice ove godine okuplja 18 ekipa iz Hrvatske i regije. Djevojčice će se nadmetati u dvije kategorije: U13 i U15. Raspored utakmica i druge informacije o turniru možete pronaći na fotografijama te ih pratiti na društvenim mrežama Apfel Arene.

Pratnja
2025-02-13 19:00
1h 37m – US
New Line Cinema — studio zaslužan za veliki hit “Notebook” — i nekonvencionalni tvorci filma “Barbarin” srdačno vas pozivaju da doživite novu vrstu ljubavne priče… kakvu još niste vidjeli na velikim platnima.
Iris i Josh (Sophie Thatcher i Jack Quaid) naizgled su „običan“ par čija je veza intenzivna i napeta. Iris u početku uživa u vezi sa šarmantnim milijarderom Joshom, no kada otkrije da je stvorena samo kako bi udovoljila svakoj njegovoj želji, odlučuje se na bijeg. A taj će put biti pun nasilja, osvete i borbe za preživljavanje.
Redatelj Drew Hancock vješto balansira između napete horor atmosfere, crnog humora i filozofskih dvojbi, stvarajući originalno filmsko djelo koje će publiku šokirati, nasmijati i potaknuti na razmišljanje.

Ulaznice su dostupne u prodaji na info pultu i online putem Kino Mediteran Makarska.

SUNČASTA
2025-02-12 17:00
Sunčica se jednog dana probudila, otvorila prozor i rekla: “Dobro jutro, Sunce!”
Ali sunca nije bilo.
Što se događa sa suncem kad ga nema, je li sunce uvijek dobro ili može postati opasno, te mnoga druga pitanja vezana uz “najsjajniju zvijezdu” tema su ove superzabavne predstave.
Ova ljetna hit-predstava Tate Slikovnice odigrana je dvadesetak puta diljem Hrvatske, a djeca u njoj sudjeluju na mnoge načine: raspravljajući s Tatom Slikovnicom, pjevajući, plesajući i smijući se s Tetom NeMirnom / Tetom Tenom.
Osim dok ona zaspi pod predstavom. Onda ju treba probuditi i propisno razbuditi, u čemu je (opet) poželjno sudjelovanje cijele publike!
Ulaznice su dostupne na Info pultu Apfel Arene po cijeni od 7€.

Čovpas - SINK
2025-02-09 17:00
1h 29m – US
Od DreamWorks Animationa – tvoraca hit franšiza “Kung Fu Panda”, “Kako izdresirati zmaja” i “Mali šef” – dolazi filmska adaptacija najprodavanije knjige Davea Pilkeyja o borbi protiv zločina: ČOVPAS.
Lojalni policijski pas i njegov partner policajac bivaju ozlijeđeni na poslu. Spašeni su brzom, ali prilično nepromišljenom operacijom, spojili su tijelo policajca i glavu psa, te je rođen Čovpas. A Čovpas se zakleo da će čuvati i služiti – i donositi, sjediti i prevrtati se.
Dok Čovpas prihvaća svoj novi identitet i nastoji impresionirati Zapovjednika, mora zaustaviti podle spletke mačjeg superzlikovca Peteya čiji je plan stvoriti mačića kako bi udvostručio potencijal za prljave poslove. Stvari se zakompliciraju kada se Mali Petey neočekivano sprijatelji s Čovpasom.

Ulaznice su dostupne u prodaji na info pultu i online putem Kino Mediteran Makarska.

Kako se obogatiti prije nego što baka umre
2025-02-08 19:00
2h 7m – TH
Vrhunski lijenčina M, motiviran pričama o lakoj zaradi, daje otkaz na poslu kako bi se brinuo o svojoj bolesnoj baki. Njegova je jedina želja pridobiti bakinu ljubav – i njezino nasljedstvo. Dok čini sve kako bi postao bakin miljenik, ni ostali članovi obitelji ne miruju. No baka je tvrd orah, a vremena je sve manje.
Ova originalna i dirljiva komedija, dugometražni prvijenac tajlandskog redatelja Pata Boonnitipata, postala je instantni hit u tajlandskim kinima te je pokorila kinoblagajne diljem Azije, a sada osvaja i europsku publiku.
Film je tajlandski kandidat za Oscara, a uvršten je u uži izbor od 15 filmova iz cijeloga svijeta koji su u utrci za nominaciju.

Ulaznice su dostupne u prodaji na info pultu i online putem Kino Mediteran Makarska.

KONCERT ŽELJKA BEBEKA U APFEL ARENI
2025-02-07 20:00
Veliko nam je zadovoljstvo najaviti koncert velikog Željka Bebeka koji obilježava čak pedeset godina svoje karijere! Koncert će se održati u petak 7. veljače u 20:00 sati u Apfel Areni u Makarskoj.
Ulaznice su dostupne na Info pultu po cijeni od 35€.

Ljubav boli
2025-02-06 19:00
1h 30m – US
Marvin, uspješni i simpatični trgovac nekretninama iz Milwaukeeja, jednoga dana zaprima misterioznu grimiznu omotnicu koju mu šalje njegova bivša “suradnica u zločinu” Rose. Progonjen od strane svog brata, čuvenog kriminalca, ponovno je gurnut u svijet nemilosrdnih ubojica i dvostrukih prijevara kojem je nekoć pripadao te je prisiljen suočiti se s prošlošću kojoj nikada nije istinski pobjegao.
Originalna akcijska komedija redateljski je prvijenac Jonathana Eusebija, nekadašnjeg kaskadera i suradnika na brojnim akcijskim hitovima. Glavnu ulogu u filmu tumači talentirani glumac Ke Huy Quan nagrađen Oskarom za izvedbu u filmu “Everything Everywhere All at Once”.

Ulaznice su dostupne u prodaji na info pultu i online putem Kino Mediteran Makarska.

Mali Alan - SINK
2025-02-02 17:00
1h 25m – DK
Poslije razvoda roditelja, mali Alan mora se preseliti u potpuno novi grad. U očajničkoj potrazi za novim prijateljima, zbližava se sa starijim susjedom koji je opsjednut vanzemaljcima. Kad se na Zemlju sruši vanzemaljka Britney, koja posjeduje telepatske moći, oni joj pomažu da se vrati kući te se među njima stvara jedinstveno prijateljstvo.

Ulaznice su dostupne u prodaji na info pultu i online putem Kino Mediteran Makarska.

Parthenope
2025-02-01 19:00
2h 16m – IT
Novi film Oskarom nagrađenog redatelja Paola Sorrentina (“The Great Beauty”, “Youth”, “The Hand of God”) premijerno je prikazan u službenoj konkurenciji festivala u Cannesu.
Rođena u moru u blizini Napulja, Parthenope traga za srećom kroz duga ljeta svoje mladosti, zaljubivši se u svoj rodni grad i njegove mnogobrojne nezaboravne likove. Vizualno očaravajuća i duboko romantična priča o jednom iznimno neobičnom životu.

Ulaznice su dostupne u prodaji na info pultu i online putem Kino Mediteran Makarska.

PRAČOVJEK
2025-01-31 20:00
NAJDUGOVJEČNIJI ONE MAN SHOW NA BROADWAYU KONAČNO MAKARSKOJ!
„Pračovjek“ nudi odgovore na vječni rat spolova – stereotipne, ali opet istinske razlike između muškaraca i žena od prapovijesti do danas. Kroz mnoštvo transformacija i izuzetno glumačko umijeće hrvatski ”Pračovjek” Peđa Gvozdić nasmijat će vas, podučiti i pomiriti nepomirljivo.
“Defending the Caveman“ najdugovječniji je one man show u povijesti Broadwaya i Las Vegasa te je postigao svjetski uspjeh. Urnebesna komedija, autora Roba Beckera, je tijekom godina izvođenja osvojila srca milijuna ljudi diljem svijeta. “Pračovjek” je do sada preveden na 25 jezika te je izveden u više od 52 zemlje, a sam autor je tijekom trogodišnjeg razdoblja proučavao psihologiju, sociologiju i prapovijest kako bi napisao komediju o odnosu i razlikama muškaraca i žena od prapovijesti do danas.
Ulaznice su dostupne na Info pultu Apfel Arene po cijeni od 12€.

Rizičan let
2025-01-30 19:00
1h 31m – US
Novi napeti triler nagrađivanog glumca i redatelja Mela Gibsona (“Hrabro srce”, “Apocalypto”, “Greben spašenih”), s Markom Wahlbergom u glavnoj ulozi.
Pilot Daryl Booth zadužen je za prijevoz FBI agentice Madelyn Harris i zaštićenog svjedoka Winstona koji svjedoči protiv mafijaške obitelji s kojom je radio u prošlosti. Dok prelaze divljinu Aljaske, tenzije rastu, a povjerenje je na testu, jer u avionu nisu svi onakvi kakvima se predstavljaju.

Ulaznice su dostupne u prodaji na info pultu i online putem Kino Mediteran Makarska.

Ligin koncert
2025-01-27 20:00
Liga protiv raka Makarska Rivijera obilježava svoj prvi rođendan i simbolično za vas na Dan mimoza, 27. siječnja organiziraju koncert. Ulaznice za koncert dostupne su na Info pultu Apfel Arene kao i donacijska kutija Udruge ukoliko svojom donacijom želite podržati njihov rad.
Na koncertu nastupaju:
Klapa Rišpet
Klapa Fjoret
Klapa Mirabela
Klapa Srdela
Klapa Zvizdan
Tenor Vladimir Garić uz glasovirsku pratnju Ivana Peraka
Zbor Napredak
DOBROVOLJNI PRILOG Ulaznice dostupne na Info pultu.

Potpuni neznanac
2025-01-25 19:00
2h 21m – US
Timothée Chalamet glumi i pjeva kao Bob Dylan u filmu redatelja Jamesa Mangolda (Logan, Ford V Ferrari, Walk The Line), jedinstvenoj istinitoj priči o usponu jednog od najikoničnijih kantautora u povijesti.
New York, ranih 1960-ih. Na margini vibrantne glazbene scene i burnih kulturnih previranja, zagonetni 19-godišnjak iz Minnesote stiže u West Village s gitarom i revolucionarnim talentom, predodređen da promijeni tijek američke glazbe. Dok kreće prema vrhuncu karijere, postaje nemiran zbog folk pokreta te, odbijajući biti definiran, donosi kontroverznu odluku koja odjekuje diljem svijeta.

Ulaznice su dostupne u prodaji na info pultu i online putem Kino Mediteran Makarska.

Kad svane dan
2025-01-23 19:00
1h 20m – IS, NL, HR
Filmu prethodi projekcija hrvatskog kratkometražnog filma “Čovjek koji nije mogao šutjeti” (14′), redatelja Nebojše Sljepčevića, nagrađenog Zlatnom palmom za najbolji kratkometražni film na festivalu u Cannesu.
“Kad svane dan”
Mladić Didi odlučio je rasplesti svoj ljubavni trokut: reći će djevojci Klari da se zaljubio u drugu djevojku, Unu. No putem gubi život u prometnoj nesreći. Boreći se s gubitkom, Una upoznaje Klaru koja i dalje vjeruje da je bila Didijeva jedina ljubav. Dvije djevojke se zbližavaju, no jedna od njih ne zna istinu…
Dirljiva drama islandskog redatelja i scenarista Rúnara Rúnarssona, ujedno manjinska hrvatska koprodukcija, premijerno je prikazana kao film otvaranja programa “Un Certain Regard” filmskog festivala u Cannesu.

Ulaznice su dostupne u prodaji na info pultu i online putem Kino Mediteran Makarska.

Predstava za djecu Robot Roko i zlatno srce
2025-01-22 17:00
Predstava Produkcije Z koja gostuje u Apfel Areni u srijedu 22. siječnja 2025. godine u 17:00 sati. Ovo je priča o robotu Roku koji je bio prisiljen sletjeti na Zemlju zbog kvara na letećem tanjuru. Dječak Josip i njegov tata Miško priskoče u pomoć robotu. Kada nastupi veliko nevrijeme, robot Roko spašava dječaka od stabla koje se rušilo na njega. Predstava je puna zanimljivih preokreta uz 15 zaraznih pjesmica. Glavna pouka ove priče je da se trebamo truditi činiti dobra djela. Ovaj lutkarski mjuzikl namijenjen je djeci starijoj od 3 godine. Ulaznice su dostupne na Info pultu Apfel Arene po cijeni od 6 €.

Pinokio: Istinita priča - SINK
2025-01-19 17:00
1h 34m – RU, HU
Mladi Pinokio, kojeg je oživio briljantni drvodjelac Maestro Geppetto, bježi iz majstorove kuće željan upoznati svijet. Nailazi na putujući cirkus pod vodstvom lukavog Modjafocca koji ga pretvara u lutka koji govori. Kao glavna atrakcija cirkuskih predstava, Pinokio puni dvorane u svakom gradu, ne znajući da u to vrijeme Modjafoccovi pomoćnici pljačkaju kuće posjetitelja…
Temeljen na jednoj od najpoznatijih bajki na svijetu, uz koju već desetljećima odrastaju generacije djece iz cijelog svijeta, film prati avanture čarobnog lutka i prikazuje njegovu transformaciju u pravog čovjeka.

Ulaznice su dostupne u prodaji na info pultu i online putem Kino Mediteran Makarska.

Ljubav u Mumbaiju
2025-01-18 19:00
1h 58m – FR, US, SW
Nježna i emotivna romantična drama dobitnik je nagrade Grand Prix na festivalu u Cannesu, čime je postala prvi indijski film nagrađen na ovom najprestižnijem filmskom festivalu na svijetu. Najbolji je film godine po izboru uglednih časopisa “Sight & Sound” i “The New York Times”.
Radnja filma fokusirana je na dvije cimerice koje zajedno rade u gradskoj bolnici, glavnu medicinsku sestru Prabhu i novopridošlu sestru Anu. Prabhi se počinje upucavati doktor iz bolnice premda ona već ima supruga, iz dogovorenog braka, koji živi u dalekoj Njemačkoj, a Anu se nalazi u romantičnoj vezi s Muslimanom kojeg skriva od svoje stroge obitelji.
Redateljica Payal Kapadia u ovoj poetskoj filmskoj priči jednakim sjajem prikazuje vrevu velegrada i mir priobalnog sela, uz vrhunske glumačke nastupe i impresivnu fotografiju.
Svjetski kritičari složni su da se radi o modernom remek djelu, filmu koji će svojom toplinom i humanizmom osvojiti srca te ostati dugo u mislima gledatelja.

Ulaznice su dostupne u prodaji na info pultu i online putem Kino Mediteran Makarska.

Nosferatu
2025-01-16 19:00
2h 13m – US
Vizionarski redatelj Robert Eggers (“The VVitch”, “Lighthouse”, “The Northman”) donosi novu, ambicioznu interpretaciju klasika Nosferatu, gotičku priču o opsjednutosti između mlade žene i drevnog transilvanijskog vampira koji je uhodi.
Njemačka, 1838. godine: Ellen je mlada žena koju od djetinjstva proganjaju uznemirujući snovi. Zaručena je za mladog pravnika Thomasa Huttera koji prije vjenčanja putuje u Karpate kako bi tajanstvenom grofu Orloku pomogao kupiti zemljište u Engleskoj. Za vrijeme Hutterova boravka u Orlokovu zamku, Ellen počinju mučiti košmari neviđenog intenziteta.
Glavne uloge u filmu tumače Lily-Rose Depp, Nicholas Hoult, Bill Skarsgård, Aaron Taylor-Johnson i Willem Dafoe.

Ulaznice su dostupne u prodaji na info pultu i online putem Kino Mediteran Makarska.

Predstava "E moj Jere"
2025-01-15 20:00
E, moj Jere naziv je predstave Gradskog kazališta mladih u Splitu, autora i redatelja Siniše Novkovića, a gostuje u Apfel Areni 15. siječnja 2025. godine u 20:00 sati.
Predstava je to koja progovara o identitetu, o jednoj zajednici, o jednoj obitelji i obiteljskim odnosima koji su sami po sebi složeni, nerijetko smiješni, ozbiljni pa tragikomični ili obratno. Naši likovi se predstavljaju jedan po jedan u međusobnim susretima tražeći svatko svoje mjesto pod suncem u vlastitoj istini koja na kraju postaje opća. Kroz prisutnost svetoga Jerolima u različitim situacijama naših protagonista otkrivaju se njihovi životi puni različitosti te reakcije koje u navalama smijeha ipak protresu ono najvažnije – emocije i dovode do onih ključnih bez kojih bi ljudski životi imali sasvim drugačiji smisao. Ovo je put na kojem se isprepliću ljubav prema rodnom kraju, ljubav prema istini, prema bližnjemu i prema važnosti suživota u ljubavi koja je rezultat razumijevanja, ali i nadahnuća.
Kako Jerolim, ili naš Jere, raspliće ovu priču otkrijte u novoj predstavi Gradskog kazališta mladih i nasmijte se od srca, ali ga i ispunite lijepim emocijama.
Generalni pokrovitelj predstave je Splitsko-dalmatinska županija.ULOGE:
Filip Radoš
Matija Grabić
Nada Kovačević
Ana Gruica Uglešić
Denis Tomić
Maro Drobnić
AUTORSKI TIM:
Autor teksta:Siniša Novković
Redatelj:Siniša Novković
Stručni suradnik:Goran Golovko
Koproducent:Davor Pavić
Obabir glazbe:Siniša Novković
Scenograf:Ozren Bakotić
Kostimografkinja:Tina Vukasović Đaković
Scenski pokret:Ana Gruica Uglešić
Izrada scenografije:Boris Križanović
Oblikovanje svjetla:Boris Stanić
Izrada rekvizite:Marino Vukasović
Garderoba:Ružica Lerotić
Majstor tona:Tomislav Topić
Voditelj tehnike:Siniša Čović
Fotografija:Ivan Gudić
Grafička obrada:Pavle Sviličić @Parallel design

Ulaznice su dostupne na Info pultu Apfel Arene po cijeni od 15€

Vaiana 2 - SINK
2025-01-12 17:00
1h 40m – US, CA
Walt Disney Animation Studios ponovno okuplja Vaianu i Mauija u epskom animiranom glazbenom nastavku velikog kino hita iz 2016. godine, na novom putovanju uz posadu neočekivanih moreplovaca.
Kada primi iznenadni poziv svojih predaka, Vaiana se mora otisnuti u daleke krajeve Oceanije i suočiti se s opasnostima i izgubljenim morskim prostranstvima u avanturi kakvu nikada prije nije doživjela.

Ulaznice su dostupne u prodaji na info pultu i online putem Kino Mediteran Makarska.

Požuda
2025-01-11 19:00
1h 54m – US, NL
Moćna izvršna direktorica (Nicole Kidman) stavlja svoju karijeru i obitelj na kocku kada započne burnu aferu s mnogo mlađim pripravnikom (Harris Dickinson).

Ulaznice su dostupne u prodaji na info pultu i online putem Kino Mediteran Makarska.
